《拟青青陵上柏》
明代·王立道

飞飞草上尘，皑皑壑中冰。天地若大冶，谁能久寓形。

亲交在閒暇，斗酒相招寻。乐饮未终竟，驾言游帝城。

帝城何巍巍，车马如流星。连云开甲第，绣户连朱甍。

歌钟日暮起，四屋明华镫。且尽生前乐，何知身后名。

作者简介：（1510—1547）明常州府无锡人，字懋中，号尧衢。嘉靖十四年进士。授编修。有《具茨集诗文》。